La'ôt China Tunong
La'ôt China Tunong nakeuh la'ôt binèh, nibak beunagi La'ôt Pasifik, wilayah nyang na jitamong lam bideuëng la'ôt nyan nakeuh dari Singapura u Seulat Taiwan lam keunira 3.500.000 km². Ngon luwah dumnan nakeuh la'ôt nyan la'ôt paléng luwah keu limong di bumoë. Na pulo-pulo lam la'ôt nyan nakeuh Pulo-pulo La'ôt China Tunong nyang na jumlah mmeu reutôh boh pulo, meunyoë bak ureuëng daratan China la'ôt nyan cit geupeunan la'ôt barôh mantong.
Nibak ureuëng da'irah la'én lagèe Filipina geukheun nyan La'ôt Luzón, ureuëng Filipina hana galak ngon nan "La'ôt China Tunong" jeuet keu sang-sang wilayah la'ôt raya nyan cit geukuwasa lé RRC.
Bumoë[andam | andam nè]
Biro Hidrografi Internasional (International Hydrographic Bureau) geupeujeulaih la'ôt nyan meubeunteuëng di barat daya u timu la'ôt, nyang meuceuë blah rot tunong bak 3° Linteuëng Tunong antara Pulo Ruja Tunong ngon Pulo Kalimantan (Seulat Karimata), ngon ceuë blah rot barôh nakeuh Seulat Taiwan dari ujông barôh Taiwan u pasi Fujian di China Darat.
Na padum-padum boh neugara ngon wilayah nyang meuceuë bak la'ôt nyoë nakeuh: Rèpublik Rakyat Cina, Makau, Hong Kong, Rèpublik China (Taiwan), Filipina, Malaysia, Brunèi, Indônèsia, Singapura, Thailand, Kamboja, ngon Vietnam.
Pulo-pulo[andam | andam nè]
Di la'ôt nyoë, na leubèh nibak 200 boh pulo ngon kareuëng nyang ka geudapeuta, nyang that le nakeuh di da'rah Pulo-pulo Spratly. Pulo-pulo Spratly meusipreuëk lam wilayah nyang luwah jih na antara 810 sampoë 900 km. Pulo-pulo nyang kaya ngon hasé lam bumoë nyoë mantong jeuet keu punca seungketa wilayah antara neugara-neugara Asia Teunggara, Taiwan ngon Rèpublik Rakyat China.
ace_Latn ace_Latn ace_Latn war_Latn ace_Latn ace_Latn ceb_Latn ace_Latn